open-index/open-wikipedia-markdown huggingface dataset:
Երեկոն Կարլ Յոհանի փողոցում

**«Երեկոն Կարլ Յոհանի փողոցում»** (, նորվեգացի նկարիչ-էքսպրեսիոնիստ Էդվարդ Մունկի նկարներից։ Հեղինակը կտավը վրձնել է 1892 թվականին։ Յուղաներկով կտավի չափերն են՝  84,5 × 121 սմ։ «Երեկոն Կարլ Յոհանի փողոցում» ստեղծագործությունն այսօր պահպանվում և ցուցադրվում է Բերգենի գեղարվեստի թանգարանում (Բերգեն, Նորվեգիա)։

## Պատմություն
«Երեկոն Կարլ Յոհանի փողոցում» ստեղծագործությունը «Կյանքի ֆրիզ» շարքի նկարներից է, որն առաջին անգամ ցուցադրվել է 1903 թվականին գերմանական Լայպցիգ քաղաքում։

Էդվարդ Մունկի ստեղծագործությունները փակցրեցին բարձր ցուցասրահի բոլոր չորս պատերին՝ ներկայացնելով հետևյալ բաժինները.
* «Սիրո ծնունդ»
* «Սիրո ծաղկում և մայրամուտ»
* «Կյանքի վախ»
* «Մահ»
Այս նկարը տեղ գտավ «Կյանքի ֆրիզի» «Կյանքի վախ» ֆրիզում։

## Նկարագիր
«Երեկոն Կարլ Յոհանի փողոցում» կտավում հեղինակը պատկերել է Նորվեգիայի մայրաքաղաք Օսլոյում գտնվող Կարլ Յոհանի փողոցը, որը լուսավորված է երեկոյան լույսերով։ Մայթով շարժվում է մարդկային հոսքը։ Էդվարդ Մունկը նկարել է բուրժուազիայի ներկայացուցիչների՝ ցիլինդրով և պիջակներով պարոնների և նորաոճ գլխարկներով կանանց։

Նրանց դեմքերը գունատ են, որևիցե էմոցիաներից զուրկ, որոնք հիշեցնում են անդեմ դիմակներ։ Արվեստաբան Արնե Էգգումը համադրում է Մունկի այս կտավը Ջեյմս Էնսորի դեմք-դիմակների հետ։ Մարդկանց հոսքից անդին երևում է մուգ գույնի միայնակի ֆիգուրը։ Վերջինս հակառակ ուղղությամբ է շարժվում։ Ամենայն հավանականությամբ այդ մարդը հենց ինքը Էդվարդ Մունկն է։ Նրա օրագրում պահպանվել է մի գրառում, որտեղ կարդում ենք հետևյալը. 

Ի տարբերություն Էդվարդ Մունկի մեկ այլ նկարի՝ «Գարունը Կարլ Յոհանի փողոցում» (1890) նկարի, որն արված է իմպրեսիոնիզմի ժանրում, «Երեկոն Կարլ Յոհանի փողոցում» կտավն առանձնանում է մռայլությամբ ու տագնապալի բնավորությամբ։ Կոմպոզիցիոն առումով այս կտավը մոտ է Մունկի հանրահայտ երկու կտավներին՝ «Ճիչ» և «Աղջիկները կամրջի վրա». սրանցում նկատվում է հեղիանկի սիրելի մոտիվը՝ կորչող ճանապարհներ, ֆոկուսի խառնաշփոթ նկարների ծայրամասերին։

## Տես նաև
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

## Գրականություն

* Anni Carlsson: *Edvard Munch. Leben und Werk*. Belser, Stuttgart 1989, ISBN 3-7630-1936-7, S. 38.
* Arne Eggum: *Die Bedeutung von Munchs zwei Aufenthalten in Frankreich 1891 und 1892*. In: Sabine Schulze (Hrsg.): *Munch in Frankreich*. Schirn-Kunsthalle Frankfurt in Zusammenarbeit mit dem Musée d'Orsay, Paris und dem Munch Museet, Oslo. Hatje, Stuttgart 1992, ISBN 3-7757-0381-0, S. 146, 150.
* Franziska Müller: *Abend auf der Karl Johann Strasse, 1892.* In: *Edvard Munch*. Museum Folkwang, Essen 1988, ohne ISBN, Kat. 27.

Կատեգորիա:1892 նկարներ
Կատեգորիա:Էդվարդ Մունկի նկարներ
Կատեգորիա:Կյանքի ֆրիզ
Կատեգորիա:Նորվեգիայի արվեստ
Վան Արյան

**Վան Արյան** (**Վիլյամ Պողոսյան**, ), հայ արձակագիր, բանաստեղծ, թարգմանիչ։ Հայաստանի գրողների միության անդամ (1991)։

## Կենսագրություն
Վան Արյանը ծնվել է 1949 թվականին Լոռու Ձորագյուղ գյուղում։ Սովորել է Կիրովականի մանկավարժական ինստիտուտի ֆիզիկամաթեմատիկական ֆակուլտետում։ Տարբեր պարբերականներում եղել է գրական աշխատող և ֆոտոլրագրող։ Արյանի հեղինակած մանկական պիեսները բեմադրվել են հանրապետական թատրոններում։ Թարգմանել և տպագրության է պատրաստել մինչկոլոմբոսյան շրջանի լատինաամերիկյան ժողովուրդների պոեզիայի ընտրանին։ Արյանի պատմվածքները լույս են տեսել ռուսերեն, ուկրաիներեն, ռումիներեն, բուլղարերեն։ Եղել է «Հայֆիլմ» կինոստուդիայի կինոռեժիսոր և սցենարիստ, նկարահանել է կարճամետրաժ ֆիլմեր։ 1994 թվականին հիմնադրել է «Վան Արյան» հրատարակչական-տպագրական մասնավոր համալիրը։

## Երկեր
* Ընդամենը, Երևան, 2010 թվական։
* Անտեսանելի շղթա, Երևան, 2009 թվական։
* Ոչ միայն փոքրերի համար, Երևան, 2008 թվական։
* Քո միակ անունը (պատմվածքներ), Երևան, 1988 թվական։

## Պարգևներ
* ՀԳՄ «Գրական վաստակի համար» մեդալ, 2009

## Ծանոթագրություններ

## Արտաքին հղումներ
* Տեսարան բարձունքից, Վան Արյան
* Գրողն ու իր իրականությունը. Վան Արյան

Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայ կինոռեժիսորներ
Կատեգորիա:Հայ սցենարիստներ
Կատեգորիա:Հայաստանի գրողների միության անդամներ
Կատեգորիա:Ձորագյուղ գյուղում ծնվածներ
Ուժերի զարթոնք։ Վրաստանի դասերը՝ Ուկրաինայի ապագայի համար

**Ուժերի զարթոնք։ Վրաստանի դասերը՝ Ուկրաինայի ապագայի համար** (), 2016 թվականին գրված Վրաստանի 3-րդ նախագահ Միխեիլ Սաակաշվիլիի գիրքը։

Ներածությունից առաջ Սաակաշվիլին գրել է՝ *«Նվիրում եմ այս գիրքը Ուկրաինայի ազատության համար զոհված բոլոր ուկրաինացիներին և վրացիներին, Վրաստանի ազատության համար զոհված բոլոր վրացինեիրն և ուկրաինացիներին»*։

Գրքի շնորհանդեսը տեղի է ունեցել 2016 թվականի դեկտեմբերի 23-ին Օդեսայում։

Ռուսերենից գիրքը թարգմանվել է ուկրաիներեն, վրացերեն և հայերեն։

## Գրքի հայաստանյան շնորհանդեսի չեղարկում
2018 թվականի հունվարի փետրվարի 7-ին՝ Եղիշե Չարենցի տուն-թանգարանում նախատեսված էր իրականացնել գրքի հայաստանյան շնորհանդեսը, սակայն հունվարի 25-ին շնորհանդեսի անոնսը անելուց մեկ օր անց գրքի թարգմանիչ Միքայել Նահապետյանը տեղեկացնում է, «որ կողմերի (մի կողմից թանգարանի տնօրինության և մյուս կողմից՝ մեր) կամքից անկախ հանգամանքներով պայմանավորված հնարավոր չէ Եղիշե Չարենցի տուն-թանգարանում իրականացնել նախապես ծրագրված շնորհանդեսը»։ «Ալիք մեդիային» տրված հարցազրույցում Նահապետյանը ասել է. «Ինձ հայտնել են, որ տեխնիկական պատճառներով է անհնարինությունը, իսկ ոչ պաշտոնական պատճառի մասին ես էլ եմ լսել։ Հաշվի առնելով համանման նախադեպերը՝ չեմ բացառում, որ սա ևս այդ շարքին պատկանող դեպք է»։ Համաձայն ԶԼՄ-ների, Ֆեյսբուքում ծավալված զրույցների համաձայն՝ միջոցառումը չեղարկվել է Հայաստանի մշակույթի նախարարության հրահանգով, քանի որ Սաակաշվիլին ներկայում «ոչ այնքան ցանկալի» քաղաքական գործիչ է։ Երկու անգամ չեղարկվելուց հետո գրքի շնորհանդեսը փետրվարի 7-ին տեղի ունեցավ։

Հունվարի 29-ին Սաակաշվիլին իր ֆեյսբուքյան էջում գրքի շնորհանդեսի չեղարկումը պատճառաբանել է Ռուսաստանի ազդեցությամբ, հավելացնելով, որ «Վրաստանում Ռուսաստանի գործակալները ասեկոսեներ էին տարածում, որ ես էթնիկ հայ եմ, իսկ Հայաստանում պատմում էին, որ ես «հակահայկական» եմ»։

## Տես նաև
* Միխեիլ Սաակաշվիլի
* Հովհաննես Թումանյանի թանգարանում «Խավարում» ցուցահանդեսի փակում

## Ծանոթագրություններ

Կատեգորիա:2016 գրքեր
Կատեգորիա:Միխեիլ Սաակաշվիլի
Սոզոպոլ

**Սոզոպոլ**(, , ), քաղաք հարավարևելյան Բուլղարիայում. 19-րդ դարում այս քաղաքը ռուսերեն տառադարձությամբ հայտնի էր որպես «Սիզոպոլ»։

## Աշխարհագրություն
Սոզոպոլը գտնվում է Բուրգասից 34 կմ դեպի արևելք-հարավ-արևելք։ Քաղաքը գտնվում է ոչ մեծ թերակղզում, որը մխրճվում է Սև ծով։

Սոզոպոլի մոտ գտնվում է բուլղարական ամենամեծ կղզին՝ Սուրբ Իվանի կղզին։

Կլիման անցումային միջերկրածովյան։ Միջին տարեկան ջերմաստիճանը +13,3&nbsp;°C:

## Պատմությունը
left|thumb|Վերակառուցված " դարպասը մասի հնագույն ամրոցների Սոզոպոլում
Սոզոպոլ՝ ամենահին քաղաքը Բուլղարիայի սևծովյան ափին։ Առաջին բնակավայրը այդ վայրերում կար մ.թ.ա. 4-3 հազարամյակներից։ Միլետոսը այն հիմնադրել է հունական գաղութ Ապոլոնիայի անունով `ի պատիվ Ապոլլոն աստծո  և կանգնեցվել է 14-մետրանոց Ապոլլոնի բարձր արձանը։ 1829 թվականի ամռանը քաղաքին պատուհասում է ժանտախտը, որն արժեցավ 1,5 հազար մարդու կյանք։

1906 թվականին հույն բնակչությունը լքեց քաղաքը զանգվածային անկարգությունների  հետևանքով։

Սոզոպոլը ունի հնագիտական թանգարան, որտեղ ցուցդրվում են հունական ծաղկամանների մի հարուստ հավաքածու։ Բնակիչները հպարտանում են Սոզոպոլի Եկեղեցում։

## Առողջարանային ենթակառուցվածքներ
Մեր օրերում Սոզոպոլը մեկն է առավել գրավիչ զբոսաշրջային վայրերից Բուլղարիայում։ Վերջին տարիներին բազմաթիվ նոր հյուրանոցներ են կառուցվել։

Կան ավելի քան 600 ռեստորաններ, պանդոկներ, բարեր, դիսկոտեկներ։

## Պատկերասրահ

File:Ancient Remains 5.JPG|
File:Sozopol-oldhouses.jpg|
File:Sozopol-old town.JPG|
File:Sozopol_2012-06-03_12.01.30.jpg|
File:Sozopol_2012-06-03_11.28.59.jpg|Սոզոպոլ


## Ծանոթագրություններ

Կատեգորիա:Բուլղարիայի քաղաքներ
Քալում Սքոթ

**Քալում Սքոթ** (, ), բրիտանացի երգիչ, ով համաշխարհային ճանաչում է ձեռք բերել 2015 թվականին «Բրիտանիայի տաղանդը» հեռուստատեսիային ծրագրին մասնակցելուց հետո։ Հետագայում նա թողարկեց Ռոբինի հիթի՝ «Dancing on My Own» երգի իր տարբերակը, որը երկրորդ հորիզոնականը զբաղեցրեց UK Singles Chart-ում։

## Երաժշտական կարիերան
### 2011-2014 Վաղ տարիներ
2013 թվականի օգոստոսի 15-ին Սքոթը հաղթեց «Mail's Star Search» մրցույթը՝ կազմակերպված «Hull Daily Mail»-ի կողմից։ Այնուհետև նա միացավ Maroon 5 երաժշտական խմբի տրիբյուտային բենդին՝ Maroon 4, և ճանապարհորդեց Միացյալ Թագավորությունով։ 2014 թվականին նա ձևավորեց էլեկտրոնային դուետ Ջոն Մաքնթայրի հետ։ Դեգյուտային սինգլը՝ "Girl (You're Beautiful)", թողարկվեց հունիսի 14-ին։ Դուետը ներկայացրեց երգը Բրիտանիայի «Բարի լույս»-ում, բայց որոշ ժամանակ անց խումբը կազմալուծվեց։

### 2015 Բրիտնիայի տաղանդը
2015 թվականի ապրիլի 11-ին Սքոթի մասնակցությամբ «Բրիտանիայի տաղանդը» շոուի 9-րդ թողարկումը հեռարձակվեց հեռուստատեսությունով։ Սքոթը Ռոբինի «Dancing On My Own» երգի քավերն էր ներկայացրել։ Սայմոն Քովելը սեղմեց  Golden Buzzer-ը և Սքոթին հնարավորություն տվեց ներկայանալու կենդանի շոուներում։ Բացատրելով իր որոշումը՝ Սքոթին ուղարկել կիսաեզրափակիչ՝ Քովելը ասաց. «Ես երբեք չեմ լսել այսքան տարիների ընթացքում այնպիսի տաղանդի, ինչպիսին այս տղան է։ Իսկապես։ Քավեր տարբերակը ցնցող էր, որը ցույց տվեց, որ դու ավելի են քան երգիչը, դու արտիստ ես, և ահա թե ինչու ես սեղվեցի կոճակը»։ Այս նախագծից հետո Սքոթը աջակցություն ստացավ մի քանի աստղերից, ինչպիսիք են Little Mix-ը և Էշթոն Քաթչերը
:

Հետևելով նրա ելույթին շոուի առաջին դրվագում՝ նրա՝ թվիթերի հետևորդների թիվը 400-ից հասավ 25.000-ի։ 2017 թվականի հունիսի 7-ի տվյալներով նրա լսումները Յություբում ունեն 111,152,403  դիտորդներ։ Կիսաեզրափակչում, մայիսի 29-ին Սքոթը ներկայացրեց  "We Don't Have to Take Our Clothes Off" երգը։ Քովելը մեկնաբանեց, որ նա իսկապես մեծ արտիստ է, Դեյվիդ Վիլյամսը ասաց, որ նա մեծ հաջողություն կունենա ամբողջ աշխարհում։ Սքոթը հաղթեց կիսաեզրափակիչը 25.6%  ձայնով և անցավ եզրափակիչ։ Եզրափակչում, մայիսի 31-ին Սքոթը ներկայացավ Ռիհաննայի "Diamonds"  երգով և գրավեց վեցերորդ հորիզոնականը 12 մասնակիցների մեջ՝ 8.2%  ձայնով։ «Բրիտանիայի տաղանդ»-ից հետո Սքոթը ներկայացավ բրիտանական մի շարք շոուներում, ինչպիսիք են  «Viking FM Future Star Awards», «Flamingo Land Resort Fair», Westwood Cross շոփինգ կենտրոնի 10-րդ տարեդարձը, «Gibraltar Summer Nights», «Hull Daily Mail's Star» և «Dartford Festival»-ը։

## Սկավառակագրություն
### Սինգլներ

### Տեսահոլովակներ

## Ծանոթագրություններ

Կատեգորիա:21-րդ դարի երգիչներ
Կատեգորիա:Բրիտանացի երաժիշտներ
Նուրփաշի Կուլաև

**Նուրփաշի Աբուրկաշևիչ Կուլաև** (), չեչեն ահաբեկիչ։ Կուլաևը միակ ահաբեկիչն է, որը ողջ է մնացել և ձերբակալվել Բեսլանի ահաբեկչական հարձակման ժամանակ։ Դատապարտվել է ցմահ ազատազրկման։

## Նուրփաշի Կուլաևի գործը

Կուլաևը 2004 թվականի սեպտեմբերի 1-ին եղել է Բեսլանի թիվ 1 դպրոցը գրաված ահաբեկչական խմբի կազմում։ Սեպտեմբերի 3-ին դպրոցում տեղի են ունեցել պայթյուններ, որի արդյունքում փրկված պատանդները սկսել են այս ու այն կողմ վազել, իսկ դաշնային ուժերը սկսել են գրոհը։ Կուլաևը փորձել է խառնվել պատանդներին՝ ճաշարանի մուտքի մոտ, որտեղ պատուհանից հանված են եղել ճաղերը, սակայն ձերբակալվել է։

Ակտիվորեն համագործակցել է հետաքննչական մարմինների հետ՝ ահաբեկչության իրական պատճառների բացահայտման գործում։ Կուլաևի գործը առանձին է քննվել, իսկ 2005 թվականի մայիսի 17-ին կանգնել է դատարանի առաջ։ 2006 թվականի մայիսի 26-ին Հյուսիսային Օսեթիայի բարձրագույն դատարանը Կուլաևին մեղավոր է ճանաչել մի քանի հոդվածներով, ներառյալ ահաբեկչություն, գերիների պատանդառություն, երկու և ավելի մարդկանց սպանություն, զենքի անօրինական պատրաստում և իրավապահ մարմինների աշխատակիցների կյանքի նկատմամբ ոտնձգություն։ Կուլաևը դատապարտվեց մահապատժի, բայց քանի որ Ռուսաստանում արգելվել էր մահապատժի կիրառումը, Կուլաևը դատապարտվեց ցմահ ազատազրկման։ Կուլաևը բացակայել է ՌԴ Գերագույն դատարանի կողմից՝ իր դատավճռի վերաբերյալ բողոքների լսումներին, ինչը որոշ մարդկանց մոտ կարծիք է ստեղծել, որ Կուլաևը ողջ չէ, սակայն Դատավճիռների իրագործման դաշնային ծառայությունը հերքեց այս հիպոթեզը։

Կուլաևը իր պատիժը սկսել է կրել Վոլոգդայի մարզի Օգնիննի կղզու բանտում, այնուհետ տեղափոխվել է դեպի Բևեռային բու բանտ, որը նախատեսված է ցմահ ազատազրկման դատապարտված հանցագործների համար։ Բանտը գտնվում է Յամալ-Նենեցյան ինքնավար օկրուգի Պրիուրալսկի շրջանի Խարպ գյուղում։ Այստեղ Կուլաևը միևնույն խցում նստել է սերիական մարդասպան Ալեքսանդր Պիչուշկինի հետ։ Տեղափոխվել է ուրիշ խուց, երբ Պիչուշկինը սպառնացել է, որ կսպանի նրան։

## Մեկնաբանություն

## Ծանոթագրություններ

## Արտաքին հղումներ
* Приговор Верховного суда Северной Осетии по делу Нурпаши Кулаева
* RT հեռուստաընկերության վավերագրական ֆիլմ «Письма террористу». 2014 год.

Կատեգորիա:Բեսլանի ահաբեկչական հարձակում
Կատեգորիա:Ցմահ դատապարտվածներ
Կատեգորիա:Չեչեններ
Ռոբերտո Ֆեռուցի

**Ռոբերտո Ֆեռուցի** (, ), իտալացի նկարիչ։ Առավել հայտնի է իր «Տիրամայր» աշխատանքով, որը ցուցադրվել է 1897 թվականին։

## Կենսագրություն
Ռոբերտո Ֆեռուցին ծնվել է 1853 թվականի դեկտեմբերի 16-ին Շիբենիկ քաղաքում (Դալմաթիա նահանգում)։ Նրա հայրը աշխատում էր որպես փաստաբան։ Երբ նա դարձավ չորս տարեկան, նրա ընտանիքը տեղափոխվեց Վենետիկ։ Զրկվելով հորից՝ Ռոբերտոն վերադարձել է Դալմաթիա և սկսել է ուսումնասիրել դասական երաժշտություն և գեղանկարչություն։

Այնուհետև տեղափոխվել է Տորելիյա քաղաք, որտեղ էլ 1897 թվականին նկարել է «Տիրամայր» նկարը։

Ֆեռուցին մահացել է 1934 թվականի փետրվարի 12-ին Վենետիկում և թաղվել Տորելյայի ընտանեկան գերեզմանոցում։
#### Ժառանգներ
Ռոբերտո Ֆեռուցի անունը կրել են նաև նրա երկու ժառանգները, նրա որդին (մականունն է Բոբո) և վերջինիս որդին (մականունը՝ Ռոբի)։ Առաջինը՝ Բոբոն լանդշաֆտների նկարիչ էր, իսկ երկրորդը՝ Ռոբին, կերպարվեստի և հնաոճ իրերի փորձագետ էր։

## Տիրամայր
«Տիրամայրը» Ֆեռուցիի առավել հայտնի գեղանկարչական ստեղծագործությունն է։ 1897 թվականին այս գեղանկարչության շնորհիվ Ֆեռուցին հաղթել է Վենետիկում։

## Պատկերասրահ

Roberto Ferruzzi - Madonnina.jpg|«Տիրամայր»-ի այլ տարբերակ


## Ծանոթագրություններ

## Արտաքին հղումներ
* Article about the ''Madonnina'' with picture
* Madonna of the Streets

Կատեգորիա:Իտալացի նկարիչներ
Օգոստոսի 15 (ֆիլմ)

**Օգոստոսի 15** (), 2001 թվականի ֆրանսիական կինոկատակերգություն։ Պրոդյուսեր՝ Լյուկ Բեսոն։ Թույլատրվում է դիտել 16 տարեկանից բարձր անձանց։

## Սյուժե
Որոշ միջին տարիքի տղամարդիկ արագ ճգնաժամի մեջ են ընկնում, երբ նրանց կանայք մեկնում են՝ իրենց չարաճճի երեխաներին հայրիկների խնամքին թողնելով։

## Վերնագրի տեքստ

## Նկարահանող խումբ
* Պրոդյուսեր - Լյուկ Բեսոն
* Սցենարիստ - Լիզա Ալեսսանդրեն
* Օպերատոր - Դամյե Մորիսո
* Մոնտաժ - Յան Մալկոր

## Հետաքրքիր փաստեր
* Դիստրիբյուտր Ռուսաստանի «Союз-Видео» լիցենզավորված հոլովակում` 2002 թվականի մայիսի 16։
* DVD սկավառակը թողարկվել է ռուսական «Ruscico» ընկերության կողմից։
* Ֆրանսիայում ֆիլմը դիտել է ավելի քան 1,5 միլիոն հեռուստադիտող։

## Ծանոթագրություններ

## Աղբյուրներ
* 
* ''15 August'' at Cinema-francais.fr

Կատեգորիա:2001 ֆիլմեր
Կատեգորիա:EuropaCorp ֆիլմեր
Կատեգորիա:Լյուկ Բեսոնի ֆիլմեր
Կատեգորիա:Տոնական թեմայով ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Հարյուրամյա լորենի (Դոնի Ռոստով)

**Հարյուրամյա լորենի** (), մեծ ծառ Ռուսաստանի Դոնի Ռոստով քաղաքի Ադիգեայի փողոցի և Կիրովի պողոտայի թիվ 2 շենքի անկյունում, որը մնացել է Մանֆանովսկիների նախկին ընտանեկան պարտեզից։

## Պատմություն և նկարագրություն
Ըստ տան սեփականատիրոջ դստեր` Ելենա Նիկոլաևնա Մանֆանովսկայայից (մահացել է 2003 թվականին) ստացված տեղեկությունների` տունը կառուցվել է 1902 թվականին և, միաժամանակ, նրա կողքին տնկվել է մեծ այգի, որի կողմ էր դուրս գալիս մեկհարկանի տան ծածկապատշգամբը։

Տանտերը` Նիկոլայ Մանֆանովսկին, Ելենա Նիկոլաևնայի հայրը, կանաչ տարածքների  սիրահար էր և իր ընտանիքի համար ստեղծել էր հարմարավետ բարեկարգ պարտեզ, որին հետևում էր նույն տանը բնակվող այգեպանը։

Նիկոլայ Մանֆանովսկին աշխատել է Վոլգա-Կամյան բանկի Ռոստովի բաժանմունքում։ Նա ակտիվորեն մասնակցել է մի քանի բարեգործական կազմակերպությունների աշխատանքներին և եղել է այգեգործության ընկերության խորհրդի անդամ, որի համար հետագայում ստացել է Ռոստովի անձնական պատվավոր քաղաքացու կոչում։

Լորենին միակ ծառն է, որը մնացել է Մանֆանովսկիների ընտանիքից։ XX դարի սկզբին պարտեզը ծավալվում էր Կիրովի պողոտայի երկայնքով մինչև Պուշկինի փողոց։

1912 թվականին տանն ավելացվեց երկրորդ հարկ։ Նրա կողքին աճող լորենին մնաց իր տեղում։

Տունը պետականացնելուց հետո 1920-ական թվականների սկզբին սկսվել է նախկին ընտանեկան այգու հետևողական ոչնչացումը։  Պուշկինի փողոցում կառուցվել է չորսհարկանի բնակելի տուն, և այգու տարածքը դարձել է ներթաղամասային բակ։

Լորենին կանգուն է մնացել Հայրենական մեծ պատերազմի ռմբահարումների ժամանակ և պահպանվել է մինչև մեր օրերը։

## Գրականություն
* Волошинова В. Ф., Волошинова Л. Ф. 100 уникальных мест Ростовской области: Иллюстрированный справочник. Ростов-на-Дону: Ростиздат, 2011.-176 с., ил. ISBN 978-5-7509-0631-4

## Ծանոթագրություններ

## Աղբյուրներ
* ЖИВОЙ РОСТОВ. 100 МЕСТ: 100-ЛЕТНЯЯ ЛИПА

Կատեգորիա:Հայտնի ծառեր
Կատեգորիա:Դոնի Ռոստովի զբոսայգիներ
Կատեգորիա:Զբոսայգիներ այբբենական կարգով
Աթմաճյան

**Աթմաճյան**, հայկական ազգանուն։

## Ազգանունը կրողներ
* Գեղամ Միհրանի Աթմաճյան (1910-1940), արձակագիր, բանաստեղծ, թարգմանիչ, խմբագիր։
* Մառի Միհրանի Աթմաճյան (1913-1999), բանաստեղծուհի, գրական, հասարակական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Արմինե Առաքելյան

**Արմինե Առաքելյան** (, ), պետական ու հանրային գործիչ, քաղաքական խորհրդական, քաղաքագետ, միջազգային իրավաբան, դիվանագետ, անկախ փորձագետ, իրավապաշտպան, արտիստ և լրագրող։ 1999 թվականին իր միջոցներով հիմնադրել է Մարդու իրավունքների և ժողովրդավարության ինստիտուտ (*ՄԻԺԻ*) ՀԿ։

Ֆրանսիայի, Հայաստանի ու Իրանի քաղաքացի է։ 2001 թվականի օգոստոսի 1-ին Հայաստան է տեղափոխվել Ստոկհոլմից (Շվեդիա)։ 2009 թվականի սեպտեմբերի 13-ից ի վեր բնակվում է Հայաստանի Արագածոտնի մարզի Մուղնի գյուղում։

## Կենսագրություն և գործունեություն
Արմինե Առաքելյանը ծնվել է 1962 թվական մարտի 21-ին Թեհրան քաղաքում։ Ավարտել է Թեհրանի հայկական դպրոցի մաթեմատիկ-ֆիզիկ բակալավրիատը, 1983 թվականին մեկնել է Փարիզ ուսանելու։

Արմինե Առաքելյանն ունի մագիստրատոսական երկու աստիճան, ինչպես նաև մասնագիտական բարձրագույն կրթության դիպլոմ (DESS) Սորբոն-Փարիզ I-ի և Ռենե Դեկարտի համալսարաններից (Փարիզ, Ֆրանսիա) քաղաքագիտություն/միջազգային հարաբերություններ և միջազգային իրավունք մասնագիտացումներով։

Նա ավելի քան 20 տարվա փորձառություն ունի՝ իրավունքների պաշտպանության ու զարգացման, միջազգային զարգացման, քաղաքականությունների մշակման ու խորհրդատության, ժողովրդավարության, պետականաշինության և քաղաքացիական հասարակության զարգացման բնագավառներում։ Ունի քաղաքացիական հասարակության կազմակերպություններում և միջազգային միջկառավարական կազմակերպություններում աշխատելու փորձ, ինչպիսիք են՝ Միացյալ ազգերի կազմակերպությունը (ՄԱԿ), Ժողովրդավարության և ընտրությունների աջակցման միջազգային ինստիտուտ (ԺԸԱՄԻ) և Եվրոպական Միությունը Մերձավոր Արևելքում, Եվրոպայում, Հարավային Կովկասում և Աֆրիկայում։ Ռուանդայում և Մեծ Լճերում համագործակցել է Եվրոպական Միության և ՄԱԿ-ի ՄԻԲՅ-ի հետ Ռուանդայում (Աֆրիկա) 1994 թվականի ապրիլյան ցեղասպանությանը հաջորդող տարիներին՝ որպես Մարդու իրավունքների զարգացման բաժնի գլխավոր պատասխանատու։

### Ստեղծագործական կյանք
2016-2018 թվականներին Արմինե Առաքելյանը զբաղվել է նկարչապաստառների, դեկորատիվ իրերի և պատերի վրա մատներով նկարչությամբ։ Առաջին ցուցահանդեսը կազմակերպվել է Երևանում (2016)։

## Ընտանիք
Արմինե Առաքելյանի մայրն է արվեստագետ Կիտուշ Արզույանը, իսկ հայրը՝ մտավորական Սիսակ Առաքելյանը։

## Միջադեպ
2016 թվականի մայիսի 17-ին Արմինե Առաքելյանը քաղաքացիական խաղաղ ակցիա է կատարել՝ լողանալով Երևանի Հանրապետության հրապարակի գլխավոր շատրվանում, որին հաջորդել է ոստիկանական բռնությունները և հետագայում ապօրինի կերպով Նուբարաշենի հոգեբուժարանում բռնի պահելը և անմարդկային գործողությունների ենթարկելը։ Արմինե Առաքելյանը, իբրև իրավապաշտպան, իր բողոքի հիմնան վրա մինչև ՀՀ Վճռաբեկ դատարան է հասել։ Արմինե Առաքելյան տարիներ շարունակ քաղաքական հալածանքների, հետապնդումների և այլամերժական հարձակումների է ենթարկվել։

## Ծանոթագրություններ

## Արտաքին հղումներ
* Դրական փոփոխությունների հավանականությունը. Արմինե Առաքելյան
* Սահմանադրական փոփոխության նախագծի մեկնաբանություն #4. Արմինե Առաքելյան 
* «25 տարի ինչո՞վ եք զբաղվել, որ հիմա մեզ ասում եք՝ ում վրա, շուրջ կամ տակ գնանք կոնսոլիդացվենք»

Կատեգորիա:Իրանահայ քաղաքագետներ
Կատեգորիա:Հայ պետական գործիչներ
Կատեգորիա:Հայ դիվանագետներ
Կատեգորիա:Իրանահայ լրագրողներ
Կատեգորիա:Իրանահայ իրավաբաններ
Աթոյան

**Աթոյան**, հայկական ազգանուն։

## Ազգանունը կրողներ
* Գրիշա Արշակի Աթոյան (1920-1944), հայ մանկավարժ, Երկրորդ համաշխարհային պատերազմի մասնակից։
* Կառլեն Պարույրի Աթոյան (1927-2000), մանկավարժ։
* Կորյուն Լուկաշի Աթոյան (ծ. 1956), տնտեսագետ։
* Հակոբ Թադևոսի Աթոյան (1895-1937), ռազմական գործիչ։
* Համբարձում Աթոյան (1840-1876), գուսան։
* Հայկազ Ղազարի Աթոյան (1913-1941), հայ մանկավարժ, Երկրորդ համաշխարհային պատերազմի մասնակից։
* Հարություն Տիգրանի Աթոյան (1907-1958), ֆիզիկոս, նկարիչ։
* Ջումշուդ Կարապետի Աթոյան (1913-1941), հայ մանկավարժ, Երկրորդ համաշխարհային պատերազմի մասնակից։
* Ռաֆայել Գեղամի Աթոյան (1931-2014), գեղանկարիչ, ՀԽՍՀ վաստակավոր նկարիչ։
* Ռոբերտ Վարդգեսի Աթոյան (1935-2015), հաշվողական տեխնիկայի և կառավարման համակարգերի բնագավառի գիտնական։
* Սիրանուշ Յակովի Աթոյան (1904-1985), ճարտարապետ։

## Գրական հերոսներ
* *Սիրակ Աթոյան*, Վարդգես Պետրոսյանի «Հայկական էսքիզներ» վիպակի հերոսներից։

## Տես նաև
Ազգանունի տարաձևություն է նաև «ց» վերջածանցով ազգանունը՝ Աթոյանց։
* Լևոն Հարությունի Աթոյանց (1930-2021), կինոօպերատոր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Սեբաստիան Ռուդի

**Սեբաստիան Ռուդի** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիայի և Գերմանիայի ազգային հավաքականի կազմում։ Խաղում է կիսապաշտպանի դիրքում։ Կարող է հանդես գալ նաև որպես աջ պաշտպան։

## Ակումբային կարիերա
Ռուդին միացել է Շտուտգարտի ակադեմիային 2003 թվականին։ Իր պրոֆեսիոնալ առաջնամուտը նշել է 2008 թվականի օգոստոսի 2-ին՝ Երրորդ Բունդեսլիգայի Ունիոն Բեռլինի դեմ խաղում։

2008 թվականի ամռանը պայմանագիր է կնքել Շտուտգարտի առաջին թիմի հետ և ակումբի կազմում իր առաջին հանդիպումը անցկացրել է 2008 թվականի օգոստոսի 10-ին Գերմանիայի գավաթի առաջին ռաունդի Հանզա Լյունեբուրգի դեմ խաղում։

2010 թվականին Ռուդին միացել է Հոֆենհայմին, որի կազմում անցկացրել է 7 մրցաշրջան, խաղացել 212 խաղ և խփել 12 գոլ։

2017 թվականի հունվարի 15-ին հայտարարվել է, որ Ռուդին միանալու է Բավարիային 2017 թվականի հուլիսի 1-ին։

## Միջազգային կարիերա
Ռուդին Գերմանիայի ազգային հավաքականի կազմում առաջնամուտը նշել է 2014 թվականի մայիսի 13-ին Լեհաստանի հավաքականի դեմ խաղում։

Գերմանիայի հավաքականի կազմում մասնակցել է 2017 թվականի Կոնֆեդերացիաների գավաթին։

## Վիճակագրություն
### Ակումբային վիճակագրություն
*2017 թվականի հունիսի 5-ի դրությամբ*

## Նվաճումներ
### Միջազգային

###### Գերմանիա
* ՖԻՖԱ մինչև 17 տարեկանների աշխարհի առաջնություն. երրորդ տեղ 2007

### Անհատական
* Ֆրից Վալտերի մեդալ. 2008 (Արծաթ Մ18)

## Ծանոթագրություններ

## Արտաքին հղումներ
* Սեբաստիան Ռուդիի պաշտոնական Ինստագրամի էջը
* Սեբաստիան Ռուդին transfermarkt-ում
* Սեբաստիան Ռուդին WhoScored.com կայքում
* Սեբաստիան Ռուդին goal.com-ում 
* Սեբաստիան Ռուդիի մասին նորություններ fourfourtwo.com կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՖԻՖԱ Աշխարհի առաջնության ֆուտբոլիստներ
Ֆրանսիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Ֆրանսիայի օբյեկտները թվով 42-ն են, որը կազմում է ընդհանուր թվի 4,0 %-ը (2016 թվականի դրությամբ)։ 38 օբյեկտներ ընդգրկված են մշակութային չափանիշներով, 20-ը՝ որպես մարդկային ստեղծագործական գլուխգործոց, 3-ը՝ բնական չափանիշներով, և 1 խառը (բնական և մշակութային)։ Բացի դրանից 2017 թվականի դրությամբ ևս 38 օբյեկտ ներկայացված է թեկնածու ցանկում։ Ֆրանսիան վավերացրել է Համաշխարհային ժառանգության պաշտպանության կոնվենցիան 1975 թվականի հունիսի 27-ին։ Ֆրանսիայի առաջին 5 օբյեկտներն ընդգրկվել են ցանկում 1979 թվականին, Համաշխարհային ժառանգության հանձնաժողովի 3-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն




## Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Ֆրանսիայի կառավարության կողմից՝ որպես թեկնածու օբյեկտներ։

### Օբյեկտների աշխարհագրական դասավորվածություն




## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Զբոսաշրջությունը Ֆրանսիայում

## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք․ Ֆրանսիայում Համաշխարհային ժառանգության օբյեկտների ցանկ
* Ֆրանսիայում Համաշխարհային ժառանգության վերաբերյալ հղումների տեղեկատու

Կատեգորիա:Համաշխարհային ժառանգության ցանկեր

Կատեգորիա:Համաշխարհային ժառանգություն Եվրոպայում
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Ցանկեր:Ֆրանսիա
Կատեգորիա:Ֆրանսիայի մշակույթ
Կատեգորիա:Ֆրանսիայի տեսարժան վայրեր
Մոնտեֆլավիո

**Մոնտեֆլավիո** (), կոմունա Իտալիայում, գտնվում է Լացիո մարզի Հռոմ գավառում։

Բնակչությունը` 1408 մարդ (2008 թ.), բնակչության խտությունը` 82 մարդ/կմ2, տարածքը՝ 17 կմ2, փոստային ինդեքսը՝ 10, հեռախոսային կոդը՝ 0774։

Օգոստոսի 16-ին կոմունայում նշվում է Սուրբ Աստվածածնի Վերափոխման տոնը։

## Ժողովրդագրություն

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:1500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:0
  bar:1871 from:0 till:759
  bar:1881 from:0 till:804
  bar:1901 from:0 till:957
  bar:1911 from:0 till:1026
  bar:1921 from:0 till:1151
  bar:1931 from:0 till:1153
  bar:1936 from:0 till:1177
  bar:1951 from:0 till:1295
  bar:1961 from:0 till:1371
  bar:1971 from:0 till:1317
  bar:1981 from:0 till:1398
  bar:1991 from:0 till:1376
  bar:2001 from:0 till:1372
PlotData=
  bar:1861 at: 0 fontsize:S text:n.d. shift:(-8,5)
  bar:1871 at: 759 fontsize:S text:759 shift:(-10,5)
  bar:1881 at: 804 fontsize:S text:804 shift:(-10,5)
  bar:1901 at: 957 fontsize:S text:957 shift:(-10,5)
  bar:1911 at: 1026 fontsize:S text:1.026 shift:(-10,5)
  bar:1921 at: 1151 fontsize:S text:1.151 shift:(-10,5)
  bar:1931 at: 1153 fontsize:S text:1.153 shift:(-10,5)
  bar:1936 at: 1177 fontsize:S text:1.177 shift:(-10,5)
  bar:1951 at: 1295 fontsize:S text:1.295 shift:(-10,5)
  bar:1961 at: 1371 fontsize:S text:1.371 shift:(-10,5)
  bar:1971 at: 1317 fontsize:S text:1.317 shift:(-10,5)
  bar:1981 at: 1398 fontsize:S text:1.398 shift:(-10,5)
  bar:1991 at: 1376 fontsize:S text:1.376 shift:(-10,5)
  bar:2001 at: 1372 fontsize:S text:1.372 shift:(-10,5)
TextData=
  fontsize:S pos:(20,20)
  text:Ըստ ISTAT-ի տվյալների


## Կոմունայի ադմինաստրացիա
* Հեռախոս։ Centralino 0774 69332
* Պաշտոնական կայք։ http://www.comunemonteflavio.it/home.html 

## Արտաքին հղումներ
* http://www.comunemonteflavio.it/home.html 
* Վիճակագրության ազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի քաղաքներ
Վագրը թեյնիկում

**«Վագրը թեյնիկում»**,  1972 թվականի հայտնի մուլտիպլիկացիոն կինոնկար՝ նկարահանված անգլիացի գրող Բետտի Յարդինի (1922-2006) համանուն հեքիաթի հիման վրա ԽՍՀՄ-ի «Київнаукфільм» կինոստուդիայում։ Ֆիլմը լի է քնարականությամբ և պոեզիայով։

## Սյուժե
Մի անգամ մեծ ու համերաշխ ընտանիքը հավաքվել էր թեյ խմելու։ Նրանք ունեին սիրելի ճենապակե թեյնիկ։ Մայրիկը թխել էր տարատեսակ թխվածքաբլիթներ և գնում է թեյ դնելու։ Եվ հանկարծ նա տեսնում է վագրիկ թեյնիկի մեջ և մի փոքր կոպտորեն խնդրում նրան, որ դուրս գա, բայց նա չէր ցանկանում այդ անել։ Ընտանիքի մյուս անդամները նույնպես կոպտորեն խնդրում են դուրս գալ, միայն փաքրիկ աղջկան է հաջողվում համոզել վագրին, որովհետև նա մեղմաբար է խնդրում վագրին դուրս գալ թեյնիկից։

## Ստեղծողներ

## Քննադատների արձագանքը
1960-70-ական թվականների «Київнаукфільм»-ի լավագույն մուլտֆիլմերից են «Զրույց Իգորի արշավանքի մասին», «Կռունկ», «Տաք հաց», «Վագրը թեյնիկում», «Կախարդ Օխ», «Ուրախ ճուտիկ», «Տղան և ամպերը», «Անձրևանոցը որսի ժամանակ», «Մարդը և բառը», «Ինչպես են կազակները ազատում հարսին», «Հրավառություն», «Զարմանալի կատուն», «Կոլումբիացին հանգրվանեց ափի մոտ», «Ինչպես կանայք վաճառեցին ամուսիններին»։

## Տես նաև
* Վագրը, որ եկել է թեյ խմելու

## Ծանոթագրություններ

## Արտաքին հղումներ
* Մուլտֆիլմը Аниматор.ру կայքում

Կատեգորիա:1972 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Մահ Վենետիկում (նովել)

**Մահ Վենետիկում** (), վեպ, որը գրել է Թոմաս Մանը։ Առաջին անգամ լույս է տեսել 1912 թվականին։ Կինոքննադատ Սերգեյ Կուդրյավցևը գիրքը անվանել է «նուրբ հոգեբանական, փիլիսոփայական միտք պարունակող գործ, որը համապատասխանեցված է գրականության ոճին»

## Բովանդակություն
Գուստավ ֆոն Աշենբախը աշխատասեր գրող է, որը ուներ մեծ ճանաչում։ Նա ժամանում է Վենետիկ և բնակություն հաստատում Լիդո կղզում։ Գրողը ամեն ինչում տեսնում է նախանշաններ։ Հյուրանոցում նա հանդիպում է Տադզիո անունով մի տղայի։ Այդ տղան Լեհաստանից էր, ազնվական ընտանիքից։ Այդ տղան շատ գեղեցիկ էր և գրողը սիրահարվում է նրան։ Գիտակցելով սխալը՝ նա փորձում է պայքարել դրա դեմ, բայց չի կարողանում և չի ուզում։ Միառժամանակ նա իմանում է, որ Վենետիկում համաճարակ է սկսվում։ Խոլերան արագ սկսում է տարածվել։ Գրողը գալիս է վարսահարդարի մոտ և խնդրում, որ իրեն ավելի գրավիչ դարձնի։ Աշենբախը շուտով հասկանում է, որ այդ ամենը ապարդյուն է և սկսում է իրեն հիվանդ և հոգնած զգալ։ Նա խորհում է իր ամբողջ կյանքի մասին։

Տադզիոի ընտանիքը հեռանում է հյուրանոցից։ Աշենբախը վերջին անգամ հանդիպում է Տադզիոին։ Լողափում բազմուցի վրա նստաց Աշենբախը հետևում էր Տադզիոին։ Տադզիոն շրջվում է և նայում է Աշենբախի կողմ։ Գրողը փորձում է վեր կենալ, բայց չի կարեղանում և ընկնում է բազմոցի վրա։ Իսկ մի քանի րոպե անց մահանում է։

## Գրելու պատմությունը
Մաննը պլանավորել էր գրել կրքի մասին, թե ինչպես է այն մթագնում և Գյոթեի անիրական սիրո պատմության մասին։ Նա ցանկանում էր ցույց տալ գիտակցության և զգացմունքների հարաբերակցությունը։

## Տես նաև
* Մահ Վենետիկում (ֆիլմ)

## Արտաքին հղումներ
* Բնագիր

## Ծանոթագրություններ

Կատեգորիա:1912 գրքեր
Կատեգորիա:Գերմաներեն գրքեր
Կատեգորիա:Գերմաներեն վեպեր
Կատեգորիա:Վեպեր, որոնց հիման վրա ստեղծվել են օպերաներ
13 ժամ. Բենգազիի գաղտնի զինվորները

«**13 ժամ. Բենգազիի գաղտնի զինվորները**» (), ամերիկյան դրամատիկ ֆիլմ, որի ռեժիսորն է Մայքլ Բեյը (հիմնվել է Միտչել Զուկոֆֆի գրքի վրա)։ Նկարահանումները եղել են Մալթայում և սկսվել են 2015 թվականի ապրիլի 25-ին։

Ֆիլմի պրեմիերան կայացել է 2016 թվականի հունվարի 12-ին։ Ցուցադրությունից առաջ առաջին անգամ ցուցադրվեց «Կլովերֆիլդ 10» ֆիլմը, որը նկարահանել էին դեռ 2014 թվականին և պահպանել էին գաղտնի ()։

## Սյուժե
2012 թվականի սեպտեմբերի 11-ի երեկոյան՝ սեպտեմբերի 11-ի ահաբեկչության 11 ամյակի օրը, իսլամիստ գրոհաինների խումբը գրոհեց Բենգազիում ամերիկյան ներկայացուցչության շենքի վրա։ Նրանք սպանեցին 4 ամերիկացիների, այդ թվում Լիբիայում գտնվող ԱՄՆ դեսպանին։

## Դերերում
*Ջեիմս Բեջ Դեյլ -  Տայրոն Ս․ «Ռոն» Վուդս, GRS
*Ջոն Կրասինսկի -  Ջեկ Դա Սիլբա, GRS
*Դեվիդ Կոստաբայլ -  Բոբ, ԿՀՎ մասնաճյուղի ղեկավար
*Տոբի Ստիվենս -  Գլեն «Բաբ» Դոերտի
*Պաբլո Շրայբեր -  Կրիս «Տանտո» Պարոնտո, GRS
*Դեվիդ Բենման -  Դեյվ «Բուն» Բենտո, GRS
*Դոմինիկ Ֆումուսա -  Ջոն «Տիգ» Տիգեն, GRS
*Ֆրեդդի Ստրոմա -  Բրիտ Վայներ
*Ալեկսիյա Բարլիր -  Սոննա Ջիլլանի
*Պեյման Մոաադի -  Ամալ, թարգմանիչ
*Մետտ Լետչեր -  ԱՄՆ դեսպան Կրիստեֆեր Ստիվենս
*Դեմետրիուս Գրոսս -  Դեյվ Աբբեր, դեսպանատան պահակ
*Դեվիդ Ջինտոլի -  Սկոտտ Վիկլանդ, դեսպանատան պահակ
*Կրիստոֆեր Դինգի -  Շոն Սմիթ, դիվանագիտական ծառայության աշխատակից
*Վրենն Շմիդտ -  Բեկկի Դա Սիլվա, Ջեկի կինը

## Արձագանքներ
Ֆիլմը կինոքննադատների կողմից ստացավ տարբեր արձագանքներ։ Rotten Tomatoes կայքում ֆիլմը ունի 51% վարկանիշ։ 187 կինոքննադատների արձագանքների հիման վրա ֆիլմը 10 հնարավոր միավորից ստացել է 5,5 միավոր։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2016 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ֆիլմեր, որոնց գործողությունները տեղի են ունենում 2012 թվականին
Կատեգորիա:Ֆիլմեր ԿՀՎ-ի մասին
Կլաուս Մայնե

**Կլաուս Մայնե** (, ), գերմանացի ռոք երգիչ, կիթառիստ։ Գերմանական Սքորպիոնս խմբի վոկալիստ։

Մասնակցություն է ունեցել խմբի բոլոր ալբոմների ձայնագրություններին, չնայած այն բանի, որ Սքորփիոնսներին միացել է նրանց հիմանդրումից 4 տարի անց։ Խմբի անդամներից մեկի՝ Ռուդոլֆ Շենկերի հետ, Կլաուսը գրել է խմբի երգերի մեծ մասը, այդ թվում խմբի ամենահայտնի և հաջողված սինգլը՝ *[[Wind of Change]]*-ը։

2006 թվականին, ըստ ամերիկյան Hit Parader ամսագրի, Մայնեն ընդգրկվել է այդ ժամանակի թոփ 100 լավագույն մետալ վոկալիստների ցանում՝ զբաղեցնելով 22-րդ հորիզոնականը։
Մինչ «Scorpions»-ին միանալը Կլաուսը հանդես է եկել այլ խմբերում, որոնցից է «Copernicus»-ը, որի անդամն էր Ռուդոլֆի կրտսեր եղբայրը՝ Միհաիլ Շենկերը։

## Ծանոթագրություններ

## Արտաքին հղումներ
* Klaus Meine. Биография
* Scorpions singer — Klaus Meine — Profile 
* Сайт, посвящённый Клаусу Майне 
* Интервью с Клаусом Майне
* Русский фан-клуб Scorpions 
* Российский сайт Scorpions
* Официальный сайт Scorpions
* Сайт о Scorpions на французском
* Еще один сайт о Scorpions на французском 
* Клаус Майне. Краткая биография.

Կատեգորիա:Գերմանացի երգիչներ
Կատեգորիա:Գերմանացի կոմպոզիտորներ
Կատեգորիա:Գերմանիայի ռոք երաժիշտներ
Կումայրի ՖԱ

**Կումայրի Ֆուտբոլային Ակումբ** (), հայկական ֆուտբոլային ակումբ՝ Շիրակի մարզի Գյումրի քաղաքում։

Ակումբը հիմնադրվել է 1992 թվականին և հանդես է եկել Հայաստանի Առաջին խմբում։

1997 թվականին ակումբը կազմալուծվել է և այլևս ֆուտբոլային գործունեությամբ չի զբաղվել։

## Վիճակագրություն

## Ծանոթագրություններ

## Արտաքին հղումներ

Կատեգորիա:Ֆուտբոլային ակումբներ ըստ հիմնադրման տարեթվի
Կատեգորիա:Հայկական ֆուտբոլային ակումբներ
Նոել Նիկոլետ

**Նոել Նիկոլետ** (, ), ամերիկացի դերասանուհի և մոդել։

## Կենսագրություն
Ծնվել է 1986 թվականի նոյեմբերի 5-ին ԱՄՆ Կալիֆոռնիա նահանգի Լոս Անջելես քաղաքում։ Դերասանուհու կարիերան սկսվել է դեռ վեց տարեկանից, երբ նկարահանվել է NBC հեռուստաալիքի «Չբացահայտված գաղտնիքներ» հեռուստասերիալում։ 2004 թվականին նա խաղացել է օժանդակ դեր իր առաջին լիամետրաժ ֆիլմում՝ «Քավություն» դրամայում, որն արժանացել է մրցանակների տարբեր կինոփառատոներում։ 2011 թվականին Նիկոլետը հավանության է արժանացել «Պարաններով» հեռուստասերիալում հերթական դերի համար, որտեղ ռեժիսորներից և պրոդյուսերներից մեկը Վին Դիզելն էր։ 2012 թվականին էկրան դուրս եկան նրա մասնակցությամբ երկու մեծ ֆիլմեր՝ իր աստղային կազմով հայտնի «Անվերահսկելիները 2»-ը, որում Նիկոլետը հանդես է գալիս Սոֆիի փոքրիկ դերով (Լիամ Հեմսֆորտի մարմնավորած Բիլլի Թիմոնսի ընկերուհին), և «Լրագրավաճառ» թրիլերը, որում նկարահանվել են նաև Զաք Էֆրոնը, Մեթյու Մակքոնահին և Նիկոլ Քիդմանը։ Նա նաև նկարահանվել է « Տեխասի կոտորած 3D»-ում, որը լույս է տեսել 2013 թվականին։
Բացի ֆիլմում նկարահանվելուց Նիկոլետն աշխատում է նաև որպես մոդել, նկարահանվում է գովազդներում։ Նրա մայրը` Եվա Ապոստալը, եղել է հունգարացի սուպերմոդել, և Նիկոլետի խոսքերով նա իր ոգեշնչման աղբյուրն է։

## Ծանոթագրություններ

## Արտաքին հղումներ
* Պաշտոնական էջը Թվիթերում
* Նոել Նիկոլետը  Internet Movie Database կայքում

Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Պավել Մոնչիվոդա

**Պավել Մոնչիվոդա-Յաստշեմբսկի** (, ), լեհ բաս կիթառիստ։ 2004 թվականի հունվարի 10-ից հանդիսանում է Scorpions խմբի անդամ։

## Կենսագրություն
Պավելը բաս կիթառ սկսել է նվագել 15 տարեկանից, որի համար ստացել է «բեյբի» (անգլերենից՝ "մանուկ") մականունը։ 80-ական թվականներին եղել է ջազային Little Egoists խմբի անդամ, որի կազմում թողարկել է իր առաջին կոմպակտ սկավառակը (Radio Wieliczka): Եղել է Düpa ևPüdelsi խմբերի անդամ։ Նա ջազ-ռոքային Walk Away խմբի անդամ է եղել, որտեղ ձայնագրել է Magic Lady. ալբոմը։

1990 թվականին մեկնել է ԱՄՆ։ ԱՄՆ-ում դարձել է բլյուս ռոքային Homewreckers խմբի անդամ։ 1991 թվականին երաժիշտը տեղափոխվել է Ֆլորիդա, որտեղ միացել է Genitorturers խմբին։ Ավելի ուշ մեկնել է Նյու Յորք և Չիկագո՝ համագործակցելով մի շարք խմբերի հետ։ 1996 թվականին Ադամ Հոլցմանի հետ միասին ստեղծել է «Section 31» խումբը՝ ձայնագրելով Time Traveler ալբոմը։

1997-1999 թվականներին TSA խմբում ձայնագրել է իր երկրորդ կոմպակտ սկավառակը։ 2001 թվականին վերադարձել է Լեհաստան։ Համագործակցել է տեղի խմբերի հետ՝ Oddział Zamknięty, Funk de Nite, Redkot, LAPd, Virgin Snatch։

2003 թվականի դեկտեմբերի 20-ին տեղի ունեցավ նրա առաջին համերգը Scorpions խմբի հետ։ Խմբի պաշտոնական ներկայացուցիչ դարձավ 2004 թվականի հունվարի 10-ին։ Նրա մասնակցությամբ թողարկվեցին «Unbreakable» (2004 թվական), «Humanity — Hour 1» 2007, «Sting In The Tail» (2010 թվական), «Comeblack» (2011 թվական) և «Return To Forever» (2015 թվական) սինգլները։

2009 թվականին Ջեգոջ Մարկովսկու, Պետեր Վրուբելի, Օլաֆ Դերգլասոֆի և Մաց Մալենչուկ հետ մասնակցել է WU-HAE խմբի առաջին ալբոմի ձայնագրման աշխատանքներին։ Ալբոմը ստացել է Opera Nowohucka անվանումը։

2013 թվականին ճանաչվել է Լեհաստանի լավագույն բաս կիթառիստ։

## Ծանոթագրություններ

## Արտաքին հղումներ
* http://www.jimi-club.ru/foto/Scorpions_18_03_2010.html
* http://www.the-scorpions.com/english/theband/pawel_maciwoda.asp 

Կատեգորիա:Լեհ երաժիշտներ
Կատեգորիա:Լեհ կիթառահարներ
Սեգմենտ ծառ

**Սեգմենտ ծառ**, տվյալների կառուցվածք համակարգչային գիտությունում միջակայքեր կամ հատվածներ պահելու համար։ Այս ծառը ստատիկ կառուցվածք է, որը կառուցվելուց հետո չի ենթարկվում փոփոխության։ Այդպիսի ծառ է նաև միջակայքերի ծառը։

*I* բազմության և *n* միջակայքերի համար օգտագործում է O(n log n) հիշողություն և կառուցվում է O(n log n) ժամանակում։

Սեգմենտ ծառերը օգտագործվում են հաշվողական երկրաչափության և աշխարհագրության տեղեկատվական տեխնոլոգիանների ոլորտներում։

Այս բաժինը նկարագրում է սեգմենտ ծառի կառուցվածքը միաչափ տարածությունում։

## Կառուցվածքի նկարագրություն
Ենթադրենք *S*-ը միջակայքերի կամ սեգմենտների բազմություն է։ *p*1, *p*2, ..., *p<sub>m</sub>* հստակ միջակայքերի վերջնակետերն են (դասավորված են ըստ աճման կարգի)։ Հաշվենք, որ գիծը բաժանված է այդ կետերով։ Այդ բաժանման մասերը կոչվում են հասարակ միջակայքեր։

:(-\infty, p_1), [p_1,p_1], (p_1, p_2), [p_2, p_2], ..., (p_{m-1}, p_m), [p_m, p_m], (p_m, +\infty)

Վերևում նշված է հասարակ միջկայքերի ցուցակ, որոնք պարունակում են երկու հարևան կետերի *p<sub>i</sub>* և *p**i*+1 բաց միջակայք, հաջորդելով, փակ միջակայք մեկ կետով։
thumb|upright=1.9|Սեգմենտ ծառի գրաֆիկական ներկայացումը

Տրված է միջակայքերի *I* բազմություն և *T* սեգմենտ ծառը *I* բազմությամբ կառուցվում է հետևյալ կերպ՝

* *T* երկուական ծառ է։
* Տերևները համապատասխանում են վերջնակետերի միջակայքերին սկզբնական կարգով․ ձախ ծայրի տերևը համապատասխանում է ձախ ծայրի միջակայքին և այդպես շարունակ։ Հասարակ միջակայքի, որը համապատասխանում է *v* նշվում է Int(*v*)։
* *T* ներքին գագաթները համապատասխանում են հասարակ միջակայքերի միացմանը։ Int(N)-ը իր երկու երեխաների միջակայքերի միացումն է։
*Յուրաքանչյուր *v* գագաթ կամ տերև պահում է Int(v) միջակայքը։ Այս կանոնական ենթաբազմությունը պարունակում է [x, x′] միջակայքը *I*-ից այնպես,որ այն պարունակի Int(v)-ն և չպարունակի Int(parent(v))-ն։

## Ծանոթագրություններ

## Գրականություն
* 
* http://www.cs.nthu.edu.tw/~wkhon/ds/ds10/tutorial/tutorial6.pdf

Կատեգորիա:Ալգորիթմներ
Կատեգորիա:Ծառեր (տվյալների կառուցվածք)
Քեթի Այրլենդ

**Քեթի Այրլենդ** (, ), ամերիկացի դերասան և մոդել։

## Կենսագրություն
Քեթի Մարիա Այրլենդ ծնվել է 1963 թվականի մարտի 20-ին ԱՄՆ-ի Կալիֆորնիա նահանգի Սանտա Բարբարա քաղաքում։ Ավարտել է Սանտա Բարբարայի Սան Մարկոսի անվան միջնակարգ դպրոցը։ Ֆոտոմոդելի կարիերան սկսել է 17 տարեկանից։ 13 տարի անընդմեջ հայտնվել է «Sports Illustrated» Swimsuit Issue ամսագրի հատուկ համարի շապիկին՝ 1984-ից 1996 թվականներին։ 1985 թվականին առաջին ելույթն է ունեցել կինոյում։ Դերերի մեծ մասը խաղացել է հեռուստասերիալներում։ 2003 թվականին Քեյթին դադարել է նկարահանվել կինոյում՝ նկարահանվելով, երբեմն, հեռուստաշոուներում։ Ամբողջովին իրեն նվիրել է ընտանիքին և բիզնեսին։

## Անձնական կյանք
1988 թվականի օգոստոսի 20-ին ամուսնացել է Գրեգ Օլսենի հետ։ Զույգը ունի երեք երեխաներ. որդին՝ Էրիկը (ծն. 1994 թվականին), աղջիկները՝ Լիլին (ծն. 1998 թվականին) և Քլոյան (ծն. 2003 թվականին)։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի գրողներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մանկագիրներ
Կատեգորիա:Ամերիկացի մոդելներ
Կատեգորիա:Ամերիկացի ոչ գեղարվեստական գրողներ
Կատեգորիա:Դերասանուհիներ այբբենական կարգով
Կատեգորիա:Մոդելներ այբբենական կարգով
Կոտայք ՖԱ

**Ֆուտբոլային ակումբ Կոտայք** (), հայկական ֆուտբոլային ակումբ Կոտայքի շրջանի Աբովյան քաղաքում։

## Պատմությունը
Ակումբը հիմնադրվել է 1955 թվականին՝ Աբովյանում։ «Կոտայք ՖԱ»-ն հայկական ամենահին ֆուտբոլային ակումբներից մեկն է։ ԽՍՀՄ առաջնությունում հանդես գալուց հետո թիմը հանդես է եկել Հայաստանի Բարձրագույն խմբում։

ՈւԵՖԱ-ի գավաթի խաղարկության շրջանակներում թիմը 1-0 հաշվով հաղթել է կիպրոսական «*ԱԷԿ Լարնակա*»-ին։

2005 թվականին ֆինանսական խնդիրների պատճառով թիմը լուծարվել է։

2016 թվականի հունիսին ակումբի պաշտոնական կայքը հայտնել է, որ թիմը պատրաստվում է վերադառնալ պրոֆեսիոնալ ֆուտբոլ։ Թիմի գլխավոր մարզիչ է նշանակվում Սամվել Պետրոսյանը։

## Ձեռքբերումներ
* ՀԽՍՀ առաջնության չեմպիոն - 1967, 1973, 1975, 1976

## Թիմը միջազգային մրցաշարերում

## Ծանոթագրություններ

Կատեգորիա:Հայկական ֆուտբոլային ակումբներ
Էլֆերի թագավորը

**«Էլֆերի թագավորը»** (), Ֆիլիպ Դիկի պատմվածքը, որն առաջին անգամ հրատարակվել է «*Beyond Fantasy Fiction»* ամսագրում 1953 թվականին։

## Սյուժե
Ծերուկ Շադրակ Ջոնսը հանդիսանում է Դերիվիլլ քաղաքի հին ճանապարհի մոտ գտնվող բենզալցակայանի սեփականատերը։ Հաճախորդները շատ չեն, քանի որ քսան կիլոմետր հեռավորության վրա գտնվում է որակով մի բենզալցակայան, որը նախընտրում են հաճախորդների մեծամասնությունը։ Նա քիչ գումար է աշխատում, սակայն դա բավական է միայնական ծերուկին ապրելու համար։

Մի անգամ երեկոյան Շադրակը իր բենզալցակայանի մետ էլֆերի ջոկատ է տեսնում, որոնք եկել էին իրենց թագավորի հետ. ջոկատը ջախջախված էր տռոլների կողմից, վարար անձրև էր գալիս, և բոլորը թրջվել էին։ Ծերուկը նրանց իր մոտ է հրավիրում։ Շուտով էլֆերի արքան մահանում է, սակայն մահից առաջ ասում է, որ նոր թագավորը դառնա իրենց ապաստարան տվող մարդը՝ Շադրակը։

## Էկրանավորում
Walt Disney Animation Studios աշխատում է էկրանավորման վրա։ Պրոեկտի անոնսը տեղի է ունեցել  թվականին, ի սկզբանե ֆիլմը պետք է նկարահաներին «Եղբայր արջը» մուլտֆիլմի ռեժիսորները։ Ռելիզը նշանակվել էր 2012 թվականին, սակայն ֆիլմը այլևս չշարունակեցին նկարահանել 2009 թվականի դեկտեմբերին։ 2010 թվականի հուլիսին «Էլֆերի թագավոր»-ի աշխատանքները շարունակվեցին, ռեժիսորը դարձավ Քրիս Ուիլյամսը՝ «Վոլտ»-ի ռեժիսորը։ 2011 թվականի հունիսիսն նոր ռեժիսոր, ինչպես նաև սցենարիստ է նշանակվում Մայքլ Մարկովիցը։

## Ծանոթագրություններ

Կատեգորիա:1953 գրքեր
Կատեգորիա:Ամերիկյան կարճ պատմվածքներ
Scorpions խմբի սկավառակագրություն

Ներքևում ներկայացվում է գերմանական **[[Սքորպիոնս]] ռոք խմբի սկավառակագրությունը**։ Նրանք ընդհանուր հաշվով վաճառել են 75-ից 100 միլիոն ձայնագրություն ամբողջ աշխարհում։

## Ալոբմներ
### Ստուդիային ալբոմներ

### Համերգային ալբոմներ

### Կավեր ալբոմներ

### Հավաքածուներ

## Տեսահոլովակներ
### Երաժշտական տեսահոլովակներ

### Վիդեո ալբոմներ

## Սինգլներ

## Սաունդթրեքեր

## Կավեր

## Ծանոթագրություններ

## Արտաքին հղումներ
*[ American charts]
*German charts
*https://web.archive.org/web/20110928074707/http://www.abpd.org.br/certificados_interna.asp

Կատեգորիա:Ցանկեր:Երաժշտություն
Կատեգորիա:Սկավառակագրություններ
Մերուժան Ստեփանյան

**Մերուժան Ստեփանյան**, (), Արցախի Հանրապետության Պաշտպանության բանակի զինծառայող, ՀՀ ԶՈՒ ավագ լեյտենանտ, 2016 թվականի ապրիլին տեղի ունեցած արցախա-ադրբեջանական կարճատև պատերազմի մասնակից։ Զոհվել է ադրբեջանական զինված ուժերի ստորաբաժանումների դեմ անհավասար ուժերով մղված մարտում։

## Կենսագրություն
Մերուժան Ստեփանյանը ծնվել է 1993 թվականին հունվարի 17-ին, Գյումրի քաղաքում։ Սովորել է Գյումրու Մուշ թաղամասի թիվ 42 դպրոցում։ Դպրոցն ավարտելուց հետո ընդունվել է Վազգեն Սարգսյանի անվան ռազմական ինստիտուտ։ Ինստիտուտը ավարտելուց հետո սկսել է աշխատել և ընտանիքի հետ տեղափոխվել է Երևան։ Մերուժանը զբաղվում էր նկարչությամբ, շվի էր նվագում և երգում էր։ Բանակում կարգապահ ծառայության համար ստացել է ավագ-լեյտենանտի կոչում։

## Մարտական գործողություններ
Թալիշի մարտական դիրքում 2016 թվականի ապրիլի երկուսի լույս երեքի գիշերը շփման գծում ադրբեջանցիների հարձակումից զոհվեցին 4-րդ դասակի հրամանատար, պայմանագրային զինծառայող ավագ-լեյտենանտ Մերուժան Ստեփանյանը, զինծառայողներ Ռաֆիկ Հակոբյանը, Աղասի Ասատրյանը և Վիկտոր Յուզիխովիչը։

## Պարգևներ
* «Մարտական խաչ» առաջին աստիճանի շքանշան

## Հուղարկավորություն
Հոգեհանգիստը տեղի է ունեցել 2016 թվականի ապրիլի 4-ին ժամը 18:00-ին, Գյումրու «Սուրբ Յոթ վերք» եկեղեցում, իսկ հուղարկավորությունը՝ 2016 թվականի ապրիլի 6-ին, ժամը 13:00-ին:

## Ծանոթագրություններ
Լեռնագործ Կապան ՖԱ

**Ֆուտբոլային Ակումբ Լեռնագործ Կապան** (), հայկական լուծարված ֆուտբոլային ակումբ Կապան քաղաքից։

## Ակումբային կարիերա
«Լեռնագործ Կապան» ֆուտբոլային ակումբը հիմնադրվել է 1963 թվականին։ 1991 թվականին՝ Հայաստանի անկախացումից հետո թիմը վերանվանվել է «Սյունիք Կապան»։ 1992 թվականից սկսած՝ ակումբը հանդես է եկել Հայաստանի Բարձրագույն խմբում։

2004 թվականին թիմը վերանվանվել է «Լեռնագործ-Արարատ Կապան»։

Թիմը լուծարվել է 2006 թվականին և այլևս չի զբաղվել ֆուտբոլային գործունեությամբ։ Մի քանի հանդիպումներից հետո թիմը հանդիպել է ֆինանսական խնդիրների։

## Ձեռքբերումներ
* ՀԽՍՀ առաջնության չեմպիոն - 1989, 1991 
* ՀԽՍՀ գավաթակիր - 1963

## Անվանումներ
* Լեռնագործ Կապան ՖԱ - 1963-1989
* Կապան ՖԱ - 1989-1990
* Սյունիք Կապան ՖԱ - 1991-1993
* Կապան-81 ՖԱ - 1995-1996
* Լեռնագործ Կապան ՖԱ - 1997-2004
* Լեռնագործ-Արարատ Կապան - 2004-2006

## Մարզիչներ
*  Վլադիմիր Պետրոսյան - 1992-1993
*  Ֆելիքս Վարանյան - 1993-2000
*  Գառնիկ Ասատրյան - 2000-2001
*  Ավետիկ Սարկիսյան - 2001-2002
*  Սամվել Նիկոլյան - 2002
*  Գառնիկ Օհանջանան - 2002-2003
*  Վարդան Ջավադյան - 2003-2004

## Ծանոթագրություններ

Կատեգորիա:Հայկական ֆուտբոլային ակումբներ
Կատեգորիա:Ֆուտբոլային ակումբներ ըստ հիմնադրման տարեթվի
Կատեգորիա:1963 հիմնադրումներ Հայաստանում
Շառլոտա Կազիրագի

**Շառլոտա Մարի Պոմելին Կազիրագի** (, ), լրագրող և կին գործարար Մոնակոյից, Մոնակոյի գահի գծում 8-րդը։ Մոր կողմից նրա պապը եղել է Մոնակոյի արքայազն Ռենե III-ը, իսկ տատը՝ ամերիկացի դերասանուհի Գրեյս Քելլին։ Անվանակոչվել է ի պատիվ պապի մոր՝ Մոնակոյի դքսուհի Շառլոտա արքայադստեր անունով։

## Կենսագրություն
Շառլոտա Մարի Պոմելին Կազիրագին ծնվել է 1986 թվականի օգոստոսի 3-ին Մոնակոյի Լա Կոլե քաղաքում գործարար Ստեֆանո Կազիրագիի (1960-1990) և Մոնակոյի արքայադուստր Կարոլինայի (1957) ընտանիքում, որոնք ամուսնացել էին 1983 թվականի դեկտեմբերի 29-ին։ 1990 թվականի հոկտեմբերի 3-ին մրցարշավի ժամանակ Կազիրագին ավտովթարի ենթարկվեց։ Շառլոտան երկու եղբայր ունի, ավագը՝ Անդրեա Կազիրագին (1984) և կրտսերը՝ Պիեռ Կազիրագին (1987), ինչպես նաև Էրնս Ավգուստ V-ի հետ մոր երրորդ ամուսնությունից ծնված կրտսեր խորթ քույրը՝ Ալեքսանդրան, Հանովերի արքայադուստրը (1999)։ Սովորել է Ֆենելոնի լիցեյում։ Զբաղվում է ձիավարությամբ։

## Անձնական կյանք
2011-2015 թվականներին Շառլոտան ամուսնացած է եղել դերասան Գադ Էլմալեհի հետ։ Նախկին զույգն ունի որդի՝ Ռաֆայել Էլմալեհը (ծնվել է 2013 թվականի դեկտեմբերի 17-ին)։

## Ծանոթագրություններ

## Արտաքին հղումներ
* Շառլոտա Կազիրագի՝ Մոնակոյի հմայիչ արքայադուստրը
* [Ձիասպորտ. Շառլոտա Կազիրագի։ Ճակատագրական [մեզալյանս] ]
* Շառլոտա Կազիրագիի 5 տաղանդները

Կատեգորիա:Փարիզի համալսարանի շրջանավարտներ
Կատեգորիա:Կին գործարարներ
Կատեգորիա:Քաղաքական գործիչներ
Կատեգորիա:Կին լրագրողներ
Կատեգորիա:Կին գրողներ